**Álmosd Község Önkormányzata Képviselő-testületének a vagyonról és a vagyonnal kapcsolatos tulajdonosi jogok gyakorlásáról szóló 4/2014(II.13) önkormányzati rendelete módosításáról szóló 14/2016.(IX.27) önkormányzati rendelete**

Álmosd Község Önkormányzatának Képviselő-testülete az Alaptörvény 32. cikk (1) bekezdés a) és e) pontjában, valamint az államháztartásról szóló 2011. évi CXCV. törvény 97. §-ának (2) bekezdésében kapott feladatkörében eljárva az Álmosd Község Önkormányzata Képviselő-testületének a vagyonról és a vagyonnal kapcsolatos tulajdonosi jogok gyakorlásáról szóló 4/2014(II.13) önkormányzati rendelete módosításáról a következőket rendeli el:

1. Álmosd Község Önkormányzata Képviselő-testületének a vagyonról és a vagyonnal kapcsolatos tulajdonosi jogok gyakorlásáról szóló 4/2014(II.13) önkormányzati rendelete 5. §-a helyébe a helyébe a következő rendelkezéslép:

**Az önkormányzati vagyon ingyenes, vagy kedvezményes átruházása, követelés elengedése, vagyonkezelői jog létesítésének szabályai**

* 1. Vagyonkezelői jog vagyonkezelési szerződéssel jön létre.
	2. Az önkormányzat és szerve csak az alábbi esetekben mondhat le részben vagy egészben követeléséről:
		1. csődegyezségi megállapodásban,
		2. bírói egyezség keretében,
		3. felszámolási eljárás során, ha a felszámoló által írásban adott nyilatkozat alapján az várhatóan nem térül meg,
		4. a végrehajtás során nem vagy csak részben térül meg,
		5. ha a követelés igazoltan csak veszteséggel (aránytalan költségráfordítással) érvényesíthető
		6. ha a követelés más forrásból, de a követeléssel összefüggő, annak kielégítését szolgáló jogcímen nyert kielégyítést
	3. Az (1) és (2) bekezdésekben meghatározott döntéseket csak a képviselő-testület minősített többségével hozott határozatával lehet meghozni.
1. Ez a rendelet a kihirdetését követő napon lép hatályba és a hatálybalépését követő napon hatályát veszti.

……………………………… ………………………………………

Markocsány Tamásné Dr. Császár László

alpolgármester jegyző